open-index/open-wikipedia-markdown huggingface dataset:
Peter Frederik Wergmann

**Peter Frederik Wergmann**,  **Peter Christian Friderich Wergmann** () var ein dansk-norsk dekorasjons- og teatermålar som arbeidde i Noreg frå 1830–1831. Han fekk mykje å seia for det moderne teatermåleriet i landet.

Wergmann arbeidde som teiknelærar i København og var knytt til ein teatertropp både som skodespelar og teiknar. Da troppen reiste på turné til Noreg blei Wergmann med. I 1831 opptredde han som skodespelar i Trondheim, deretter var han med på ein omfattande turne til Nord-Møre, Drammen, Arendal, Skien og Fredrikstad. Samstundes med at han reiste rundt teikna han skisser som han seinare laga litografi av og gav ut i to samlingar med prospekt;  *Norge, fremstillet i lithographerede Billeder efter Naturen*. Dei blei gitt ut i Christiania i 1833-1837 med tekstar av Peter Christen Asbjørnsen og Bernt Moe.

Wergmann slo seg ned i Christiania kor han fekk borgarskap som målarmeister i 1840. Året før hadde han via kontakt med 
slottsarkitekt Hans Ditlev Franciscus von Linstow fått i oppdrag å måle dekorasjonar til Christiania Theaters oppsetting av Henrik Wergelands *Venetianerne*. Dette blei innleiinga til eit livsvarig virke ved teatret i tillegg til at han i åra 1852-1863 også var tilsett ved Christiania norske Theater.

I Christiania fekk han oppdrag på slottet kor han dekorerte fleire salar, mellom anna spisesalen  i pompeiansk stil.

## Kjelder

### Fotnotar

## Bakgrunnsstoff

* Slottsarkitekturen frå Kongehuset.no
Santander-departementet

**Santander** er eit departement aust i Colombia som grensar til nabodepartementa Cesar, Boyacá, Antioquia, Bolívar og Norte de Santander. Hovudstaden heiter Bucaramanga. Andre byar er Barbosa, Barrancabermeja og San Gil. 

Santander var ein av dei opphavlege ni departementa som utgjorde «Colombias sameinte statar».

## Kjelder

**Denne artikkelen er ei omsetjing av samsvarande artikkel på , den 1. mars 2015.*

## Bakgrunnsstoff

*
Øygruppa San Andrés, Providencia og Santa Catalina

**San Andrés y Providencia** er eit departement i Colombia. Departementet består av øyar og skjergard og ligg om lag 775 kilometer nord for kysten av Colombia og om lag 80 kilometer frå kysten av Nicaragua. Hovudstaden er San Andrés.

## Øyar
Hovedøyene i skjergarden er San Andrés og Providencia og dessutan ein del mindre øyar i umiddelbar nærleik. I tillegg finst det åtte atollar som òg høyrer til departementet. Desse er Banco Alicia, Bajo Nuevo, Serranilla, Quita Sueño, Serrana, Roncador, Cayos del Este Sudeste og Cayos dei Albuquerque.

## Kjelder

**Denne artikkelen er ei omsetjing av samsvarande artikkel på , den 1. mars 2015*

## Bakgrunnsstoff

*
Risaralda-departementet

**Risaralda** er eit departement i det sentrale området av Colombia og grensar til nabodepartementa Antioquia, Caldas, Tolima, Quindío, Valle del Cauca og Chocó. Hovudstaden heiter Pereira. Andre byar er Dosquebradas og La Virginia.

Risaralda vart utskilt frå departementet Caldas i 1966. Departementet er kjent for å produsere kaffi av god kvalitet. Andre landbruksprodukt er  sukkerrøyr, bananar, maniok og mais.

## Kjelder

**Denne artikkelen er ei omsetjing av samsvarande artikkel på , den 1. mars 2015*.

## Bakgrunnsstoff

*
Quindío-departementet

**Quindío** er det minste departementet i Colombia og er omkrinsa av nabodepartementa Risaralda, Tolima og Valle del Cauca. Hovudstaden heiter Armenia. Andre byar er Calarcá og Montenegro. Departementet er kjent for gode kaffiplantasjar.

## Kjelder

**Denne artikkelen er ei omsetjing av samsvarande artikkel på , den 1. mars 2015.*

## Bakgrunnsstoff

*
Norte de Santander-departementet

**Norte de Santander** er eit departement aust i Colombia som grensar til Venezuela og dessutan til nabodepartementa Boyacá, Santander og Cesar. Hovudstaden er Cúcuta. Andre byar er Ocaña, Pamplona og Villa del Rosario. I departementet finn ein òg nasjonalparkein Tamá. 

## Kjelder

**Denne artikkelen er ei omsetjing av samsvarande artikkel på , den 1. mars 2015*.

## Bakgrunnsstoff

*
Nariño-departementet

**Nariño** er eit departement vest i Colombia som grensar til Ecuador og til Stillehavet samt til nabodepartementa Cauca og Putumayo. Departementet er kalla opp etter Antonio Nariño.  Hovudstaden er Pasto.

## Kjelder

**Denne artikkelen er ei omsetjing av samsvarande artikkel på , den 1. mars 2015*.

## Bakgrunnsstoff

*
Magdalena-departementet

**Magdalena** er eit departement nordaust i Colombia som grensar til nabodepartementa La Guajira, Cesar Bolívar og Atlántico. Departementet er kalla opp etter Magdalena-elva og var ein av dei opphavlege ni departementa som danna «Colombias sameinte statar». Hovudstaden i Magdalena er Santa Marta. 

## Kjelder

**Denne artikkelen er ei omsetjing av samsvarande artikkel på , den 1. mars 2015.*

## Bakgrunnsstoff

*
Meta-departementet

**Meta** er eit departement i Colombia som grensar til nabodepartementa Vichada, Guaviare, Caquetá, Huila, Cundinamarca, Casanare og dessutan til hovudstadsområdet Bogotá. Departementet ligg sentralt i landet i vestre del av slettelandet Llanos. Her finst eit monument plassert i det geografiske sentrumet av landet. Hovudstaden er Villavicencio. Namnet til departementet kjem frå elva Meta som renn gjennom området.

## Kommunar
# Acacias
# Barranca dei Upia
# Cabuyaro
# Castilla la Nueva
# Cubarral
# Cumaral
# El Calvario
# El Castillo
# El Dorado
# Fuente dei Oro
# Granada
# Guamal
# La Macarena
# La Uribe
# Lejanias
# Mapiripan
# Mesetas
# Puerto Concordia
# Puerto Gaitan
# Puerto Lleras
# Puerto Lopez
# Puerto Rico
# Restrepo
# San Carlos Guaroa
# San Juan dei Arama
# San Juanito
# San Martin
# Villavicencio
# Vista Hermosa

## Kjelder

**Denne artikkelen er ei omsetjing av samsvarande artikkel på , den 1. mars 2015*.

## Bakgrunnsstoff

*
Córdoba-departementet i Colombia

**Córdoba** er eit departement nordvest i Colombia og grensar mot Atlanterhavet. Han grensar òg mot nabodepartementa Sucre i aust og Antioquia i sør og vest. Hovudstaden i departementet er Montería. Andre byar er Ayapel, Cereté, Lorica og Sahagún.

Deler av nasjonalparken Paramillo ligg i departementet, resten av parken ligg i departementet Antioquia.

## Kjelder

**Denne artikkelen er ei omsetjing av samsvarande artikkel på , den 1. mars 2015*

## Bakgrunnsstoff

*
Guainía-departementet

**Guainía** er eit departement i Colombia og ligg heilt aust i landet. Han grensar til nabodepartementa Vaupés, Guaviare og Vichada og dessutan til Venezuela og Brasil. Hovudstaden heiter Inírida. Guainía vart oppretta som sjølvstendig departement i 1991.

## Kjelder

**Denne artikkelen er ei omsetjing av samsvarande artikkel på , den 1. mars 2015*.

## Bakgrunnsstoff

*
Chocó-departementet

**Chocó** er eit departement nordvest i Colombia. Dette er han einaste departementet som grensar både til Stillehavet og Atlanterhavet. Chocó er òg Colombias einaste grensedepartement mot Panama. I aust grensar han mot departementa Antioquia og Risaralda medan han grensar mot departementet Valle del Cauca i sør. Hovudstaden i departementet ligg i Quibdó. Andre byar er Istmina og Riosucio.

Innanfor jordbruk er blant anna ris, bananar og mais viktige produkt. Tømmerhogst og gruvedrift er andre næringsvegar. Ein vinn ut gull, platina og sølv i departementet. Chocó har fleire nasjonalparkar:  Parque Nacional Los Katíosar (grensar opp mot nasjonalparken Parque Darién i Panama),  Parque Nacional Utría og Parque Nacional Tatamá.

## Kjelder

**Denne artikkelen er ei omsetjing av samsvarande artikkel på , den 1. mars 2015*.

## Bakgrunnsstoff

*
Huila-departementet

**Huila** er eit departement sørvest i Colombia og grensar til nabodepartementa Meta, Caquetá, Cauca og Tolima. Departementet vart oppretta i 1905. Hovudstaden heiter Neiva. Andre byar er Campoalegre, Pitalito og Plata.

Colombias største elv, Magdalena-elva, har utspringet sitt i Huila.

## Kjelder

**Denne artikkelen er ei omsetjing av samsvarande artikkel på , den 1. mars 2015.*

## Bakgrunnsstoff

*
Cesar-departementet

**Cesar** er eit departement nordvest i Colombia som grensar til nabodepartementa La Guajira, Norte de Santander, Santander, Bolívar og Magdalena og dessutan til nabolandet Venezuela. Hovudstaden i departementet heiter Valledupar. Andre byar er Aguachica, Chiriguaná og Codazzi.

I fjellområdet Sierra Nevada de Santa Marta i nærleiken av hovudstaden Valledupar ligg dei to høgaste fjella i Colombia, Pico Cristóbal Colón og Pico Simón Bolívar.

## Kjelder

**Denne artikkelen er ei omsetjing av samsvarande artikkel på , den 1. mars 2015*.

## Bakgrunnsstoff

*
Liar

**«Liar»** (engelsk for *Løgnar*) er ein song av Balázs Farkas-Jenser. Songen er skriven av Bence Péter og Kata Kozma.

8. desember 2014 vart «Liar» annonsert som eit av bidraga i *[[A Dal 2015]]*, den ungarske uttakinga til *[[Eurovision Song Contest 2015]]* i Wien i Austerrike. Songen vart framført på engelsk av Balázs Farkas-Jenser i det fyrste heatet, men gjekk korkje vidare til éin av semifinalane eller finalen.

## Fotnotar
Go Go Go (Down the Line)

«**Go Go Go (Down the Line)**» (ofte berre kalla «Down the Line») er ein song av Roy Orbison, gjeve ut i 1956. Dette var den første songen Orbison skreiv.
## Bakgrunn
Songen vart gjeven ut som ein singel på Sun Records i mai 1956, Sun 242, Matrix # U-193, som B-sida til «Ooby Dooby» med gruppa til Orbison the Teen Kings. Dette var den første utgjevinga til Orbison på Sun Records.

Songen vart òg gjeven ut under tittelen «Down the Line». Sam Phillips, eigaren og grunnleggaren av Sun Records, kjøpte songane til Orbison og sette seg sjølv opp som låtskrivar, for å få inntektene for songen, sjølv om et var Orbison som faktisk skreiv songen. 

## Andre versjonar
Songen er blitt spelt av fleire andre artistar som Mickey Gilley i 1964, The Hollies i 1965, Cliff Richard og The Drifters i 1959, og Billy Fury. Ricky Nelson spelte inn ein versjon av songen i 1958 for albumet *[[Ricky Nelson av Ricky Nelson|Ricky Nelson]]*. Ein versjon av Johnny Cash finst på *[[Unearthed av Johnny Cash|Unearthed]]*.

Jerry Lee Lewis gav ut songen som singel på Sun i februar 1958 i lag med «Breathless».

Orbison spelte songen på konserten *[[Roy Orbison and Friends, A Black and White Night]]* i 1988 med mange kjende gjestemusikarar, som Bruce Springsteen, Elvis Costello, James Burton og T Bone Burnett. Songen vart òg gjeven ut på konsertalbumet *[[A Black & White Night Live]]* i 1989.

## Kjelder

**Denne artikkelen bygger på «[[:en:Go Go Go (Down the Line)|Go Go Go (Down the Line)]]» frå ,  den 1. mars 2015.* 
*** oppgav desse kjeldene:*
The Great Songs of Roy Orbison

***The Great Songs of Roy Orbison*** er eit samlealbum av Roy Orbison for MGM Records gjeve ut i USA i februar 1970.

## Innhald

## Kjelder

**Denne artikkelen bygger på «[[:en:The Great Songs of Roy Orbison|The Great Songs of Roy Orbison]]» frå ,  den 1. mars 2015.* 
*** oppgav desse kjeldene:*
Kaw-Liga

**«Kaw-Liga»** er ein countrysong skriven av Hank Williams og Fred Rose. Akkompagnert av Drifting Cowboys spelte Hank Williams inn songen i Nashville i september 1952 og singelen vart gjeve ut posthumt i januar 1953 på MGM Records. Han vart først gjeven ut av Champ Butler. Songen låg på toppen av ''Billboard'' Country-lista i 14 veker. B-sida, «Your Cheatin' Heart, låg seks veker på toppen av country-lista.
Kawliga er ein stad sentralt i Alabama ved Lake Martin. Han er kalla opp etter ein legendarisk indianarar som det står ein trestatue av nær innsjøen. Songen vart skriven av Williams då oppheldt seg i ei hytte her. 

## Song
«Kaw-Liga» er ein song om ein treindianar, Kaw-Liga, som vart forelska i ei «indiansk kvinne i ein antikvitetsforhandlar» men fortel ho ikkje dette, som teksten seier: 

:: *Too stubborn to ever show a sign,*
:: *Because his heart was made of knotty pine.*

Indianarkvinna ventar på eit teikn frå Kaw-Liga, men han anten nektar eller er for fysisk/kjenslemessig ustabil, som ein stoisk stereotypisk indianar. Songen endar med at indianarkvinna vert kjøpt og ført bort frå antikvitetsforretninga og Kaw-Liga endar opp aleine, 
:: *As lonely as can be,*
:: *And wishes he was still an ol' [[pine tree]].*

## Andre versjonar
Sonen til Hank Williams, Hank Williams jr., spelte inn ein versjon som nådde 12. plassen på Billboard country singles-lista sommaren 1980.

«Kaw-Liga» er òg blitt spelt av andre artistar som Charley Pride, Roy Orbison, Marty Robbins, Loretta Lynn, Boxcar Willie, Johnny Cash, Don McLean, Big Sandy & His Fly-Rite Boys, New Riders of the Purple Sage og Jayke Orvis & the Broken Band.

Avantgarde-bandet The Residents spelte inn songen for albumet *[[Stars & Hank Forever: The American Composers Series]]*, og erstatta musikken med basslinja frå Michael Jackson sin «Billie Jean». Dette var truleg ein referanse til kona til Williams som heitte Billie Jean.

## Kjelder

**Denne artikkelen bygger på «[[:en:Kaw-Liga (song)|Kaw-Liga (song)]]» frå ,  den 1. mars 2015.* 
*** oppgav desse kjeldene:*


## Bakgrunnsstoff
*Offisiell Hank Williams-nettstad
*
That's How It Goes

**«That's How It Goes»** (engelsk for *Det er korleis det går*) er ein song  av Bálint Gájer. Songen er skriven av Norbert Elek, Bálint Gájer og Johnny K. Palmer.

## Eurovision
### ''A Dal 2015''
10. desember 2014 vart «That's How It Goes» annonsert som eit av bidraga i *[[A Dal 2015]]*, den ungarske uttakinga til *[[Eurovision Song Contest 2015]]* i Wien i Austerrike. Songen vart framført på engelsk av Bálint Gájer i det tredje heatet, der bidraget gjekk vidare til den andre semifinalen. Derifrå gjekk bidraget vidare til finalen, der det enda på delt sisteplass med null poeng.

## Fotnotar
Scarlet Ribbons (For Her Hair)

«**Scarlet Ribbons (For Her Hair)**» er ein popsong skriven av Evelyn Danzig med tekst av Jack Segal.

«Scarlet Ribbons» vart skriven på berre 15 minuttar i 1949 heime hos Danzig i Port Washington i New York etter ho inviterte tekstforfattaren Segal til å høyre musikken hennar. Innspelingar av songen Juanita Hall og Dinah Shore gjorde ikkje stor inntrykk på salet, men i 1952 spelte Harry Belafonte songen på den tredje innspelinga til RCA Records, songen med eit arrangementet med berre Millard Thomas på gitar og ei mannleg vokalgruppe. Etter stadig god respons på konsertar, vart den fire år gamle inspelinga til slutt ein suksess i 1956 etter han kom ut på det andre albumet, som etter det neste albumet til Belafonte, *[[Calypso av Harry Belafonte|Calypso]]* vart det første millionseljande albumet hans, og nådde toppen av den amerikanske albumlista. Det låg seks veker på toppen og inne på lista i over eitt år. Den mest suksessrike versjonen i USA, av The Browns, nådde 13. plassen i desember 1959. «Scarlet Ribbons» har vorte ein popstandard med mange innspelte versjonar og han har vore med på mange julemusikkalbum.

## Innspelingar
*Bobbie Gentry
*Burl Ives
*Cliff Richard
*David and Jonathan
*Doris Day
*Frank Ifield
*Frankie Laine
*Gandalf
*Gene Vincent for his album *I Am Back and I Am Proud* (1969)
*Glen Campbell
*Gracie Fields
*Harry Belafonte
*Jane Morgan
*Jim Reeves
*Jo Stafford
*Joan Baez
*Juanita Hall
*June Christy frå *[[The Cool School]]* (1960)
*Kate Smith på *Kate Smith Sings Folk Songs* (1958)
*Megan Mullally
*Michael Crawford
*Patti Page på *[[Hush, Hush, Sweet Charlotte]]* (1965)
*Perry Como
*Peter Pan Records
*Ray Downs
*Renée Geyer
*Roger Whittaker
*Roy Orbison
*Salli Terri
*Shelby Flint
*Sinéad O'Connor
*Stan Wilson
*The Cats
*The Bonzo Dog Band
*The Brothers Four
*The Browns
*The Cottars
*The Fureys
*The Kingston Trio
*Tommy Makem
*Trini Lopez
*Val Doonican
*Vera Lynn
*Wayne Newton
*Willie Nelson

## Kjelder

**Denne artikkelen bygger på «[[:en:Scarlet Ribbons (For Her Hair)|Scarlet Ribbons (For Her Hair)]]» frå ,  den 1. mars 2015.* 
*** oppgav desse kjeldene:*
Hjernetrykk

**Hjernetrykk** eller **intrakranielt trykk** (**ICP**) skildrar trykket inni hovudskallen, og dimed også i hjernevevet og cerebrospinalvæska (CSF). CSF-trykk har vist seg å bli påverka av bråe endringar i intratorakalt trykk ved hosting (intraabdominalt trykk), valsavas manøver og kommunisering med vaskulaturen (vene- og arteriesystema). ICP blir målt i millimeter kvikksølv (mmHg), og ved kvile plar den å vere mellom 7 og 15 mmHg hjå vaksne i liggande stilling. Endringar i ICP er tilknytt volumendringar i ein eller fleire av konstituentane av kraniet.

**Idiopatisk intrakraniell hypertensjon**, ofte kalla **auka intrakranielt trykk**, er ei trykkauking i kraniet. ICP er normalt mellom 7 og 15 mmHg; ved 20—25 mmHg er den øvre grensa nådd, og behandling kan vere naudsynleg.

## Sjå òg
* nevrointensiv behandling
* traumatisk hjerneskade (intrakraniell skade)
* ekstern ventrikkeldrenasje

## Kjelder

**Denne artikkelen bygger på «[[:en:Intracranial pressure|Intracranial pressure]]» frå ,  den 1. mars 2015.*  
 

## Bakgrunnsstoff
Cauca-departementet

**Cauca** er eit departement vest i Colombia  som grensar til nabodepartementa  Valle del Cauca,  Tolima, Huila, Caquetá, Putumayo og Nariño. Cauca grensar òg til Stillehavet. Hovudstaden i departementet er Popayán. Øyane Gorgona og Malpelo inngår som ein del av departementet. 

Innanfor jordbruk er mais, sukkerrøyr, kveite, bananar, kaffi og poteter viktige produkt.

## Kjelder

**Denne artikkelen er ei omsetjing av samsvarande artikkel på , den 1. mars 2015*.

## Bakgrunnsstoff

*
Casanare-departementet

**Casanare** er eit departement som ligg i dei austlege, sentrale delen av Colombia. Han grensar i søraust til departementet Vichada, i sør til Meta, mot Arauca i nord, samt mot Boyacá i vest. Hovudstaden i departementet heiter Yopal. Andre byar er Aguazul og La Salina. 

## Kjelder

**Denne artikkelen er ei omsetjing av samsvarande artikkel på , den 1. mars 2015*.

## Bakgrunnsstoff

*
Caquetá-departementet

**Caquetá** er eit departement sør i Colombia som grensar til nabodepartementa Vaupés, Amazonas, Putumayo, Cauca, Huila, Meta og Guaviare.  Hovudstaden heiter Florencia.

Jordbruk er ein viktig inntektskjelde for departementet, der ein blant anna dyrkar mais, kakao og sukkerrøyr. Departementet er òg rikt på tømmer og plantar som kan brukast til medisinske føremål.

## Kjelder

**Denne artikkelen er ei omsetjing av samsvarande artikkel på , den 1. mars 2015*.

## Bakgrunnsstoff

*
Caldas-departementet

**Caldas** er eit departement i det sentrale området av Colombia som grensar til nabodepartementa Antioquia, Cundinamarca, Tolima og Risaralda.
 
Innanfor jordbruk er kaffi eit viktig produkt. I tillegg vert dyrka det blant anna sukkerrøyr, bananar og mais.

## Kjelder

**Denne artikkelen er ei omsetjing av samsvarande artikkel på , den 1. mars 2015*

## Bakgrunnsstoff

*
Boyacá-departementet

**Boyacá** er eit departement i det sentrale området av Colombia. Departementet grensar til Venezuela og dessutan til nabodepartementa Arauca, Casanare, Cundinamarca, Antioquia, Santander og Norte de Santander. Geografisk strekkjer Boyacá seg frå fjellområdet Cordillera og vestover til elva Río Magdalena. Hovudstaden heiter Tunja. Andre byar er Duitama, Puerto Boyacá, Soatá og Sogamoso.

Innanfor jordbruk vert dyrka det blant anna poteter, kveite, kaffi, tobakk og ulike typar frukt. Ein utvinn òg smaragdar i departementet.
 
Boyacá var ein av dei ni departementa som tidlegare utgjorde «Colombias sameinte statar».

## Kjelder

**Denne artikkelen er ei omsetjing av samsvarande artikkel på , den 1. mars 2015*.

## Bakgrunnsstoff

*
Bolívar-departementet i Colombia

**Bolívar** er eit departement som ligg nord i Colombia. Departementet strekkjer seg frå kysten der hovudstaden Cartagena ligg nær munningen av Magdalena-elva og strekkjer seg vidare sørover langs elva. Tilgrensande departement er Atlántico, Magdalena, Cesar, Santander, Antioquia og Sucre.

## Kjelder

**Denne artikkelen er ei omsetjing av samsvarande artikkel på , den 1. mars 2015*

## Bakgrunnsstoff

*
Arauca-departementet

**Arauca** er eit departement i Colombia som ligg aust i landet, og grensar til departementa Vichada, Casanare og Boyacá og dessutan til nabolandet Venezuela. Hovudstaden i departementet heiter òg Arauca. Oljefeltet Caño Limón ligg i departementet og står for om lag 30 % av oljeproduksjonen i landet.

## Kjelder

**Denne artikkelen er ei omsetjing av samsvarande artikkel på , den 1. mars 2015*

## Bakgrunnsstoff

*
Knesset

**Knesset** (, 'forsamling') er nasjonalforsamlinga i Israel. Ho held til i Givat Ram i Jerusalem. Knesset har eitt kammer med 120 medlemmer som blir valde for ein fireårsperiode. Ingen politiske parti har nokon gong hatt absolutt fleirtal i nasjonalforsamlinga.

## Historie
Knesset blei skipa på ein bakketopp i Sheikh Badr-distriktet vest i Jerusalem før Den israelske sjølvstendekrigen i 1948. Før det blei laga ein permanente bygning til forsamlinga hadde Knesset møtet i bygningane til Den jødiske agendaen i Jerusalem, Kessem kino-bygning i Tel Aviv og Froumine-bygningen i Jerusalem.

I 1957 melde James A. de Rothschild at han ville støtta bygginga av ein permanent bygning som ei gåve til staten Israel. 14. oktober 1958 blei grunnsteinen for ein ny Knesset-bygning lagt ned på land leigd av den gresk-ortodokse kyrkja i Jerusalem.
Bygningen blei innvigd den 31. august 1966.

## Ordførande leiarar i Knesset

## Kjelder


**Denne artikkelen bygger på «[[:nb:Knesset|Knesset]]» frå ,  den 1. mars 2015.*  


## Bakgrunnsstoff

*
Hey Good Lookin'

«**Hey, Good Lookin**'» er ein song av Hank Williams, skriven som ein variant av ein song med same namn, liknande tekst og liknande melodi av Cole Porter frå 1942. Williams-versjonen vart innlemma i Grammy Hall of Fame i 2001. Sidan den første innspelinga i 1951 er songen blitt spelt av mange andre artistar. 

## Låtskriving
Hank Williams var ven med musikaren Jimmy Dickens. Han sa til Dickens at Dickens måtte ha ei hitplate om han ønskte å bli ei stjerne, og Williams sa han skulle skrive denne songen for han. Han skreiv songen på 20 minuttar på eit fly i lag med Dickens, Minnie Pearl, og ektemannen til Pearl, Henry Cannon. Ei veke seinare spelte Williams inn songen sjølv og sa på spøk til Dickens, «Den songen er for bra for deg!»

## Innhald
Teksten i songen byrjar som ein flørt med doble tydingar knytt til matlaging («How's about cooking somethin' up with me?»). I tredje og fjerde verset lover songaren jenta at han berre skal halde seg til ho, om dei vert saman («How's about keepin' steady company?» og «I'm gonna throw my date book over the fence.»).

## Lister

## I andre media
Songen er med i videospelet *[[Grand Theft Auto: San Andreas]]*, på countrystasjonen K-Rose.

## Andre hitversjonar
I 1951 spelte Jo Stafford og Frankie Laine inn ein versjon av songen som ein duett. Denne nådde 21. plassen på ''Billboard'' Hot 100-lista.

Ray Charles spelte inn songen i 1962 på albumet *[[Modern Sounds in Country and Western Music]]*.

## The Mavericks-versjonen

Countrybandet The Mavericks gav ut ein versjon av songen i 1992 på albumet *[[From Hell to Paradise]].* Denne utgåva nådde 74. plassen på country-lista.

## Jimmy Buffett-versjonen

I 2004 spelte Jimmy Buffett inn ein versjon av songen for hans *[[License to Chill]]*. Clint Black, Kenny Chesney, Alan Jackson, Toby Keith og George Strait var alle med på utgåva, som nådde åttandeplassen på *[[magasinet Billboard|Billboard]]* Hot Country Singles & Tracks (i dag Hot Country Songs) i 2004. Det vart laga ein musikkvideo av songen, regissert av Trey Fanjoy og Stan Kellam.

### Årsliste

## Andre versjonar
Andre artistar som har spelt inn songen er mellom andre Roy Orbison, Waylon Jennings, Johnny Cash, Kenny Loggins og Jim Messina, George Jones, Conway Twitty og Loretta Lynn, Buck Owens, Charlie Rich, Freddie Fender, Nitty Gritty Dirt Band, Carl Perkins, Roy Acuff, Gene Vincent, Pat Boone, Tennessee Ernie Ford, Willie Nelson, Mose Allison, Faron Young, Jerry Lee Lewis, Tammy Wynette, Hank Williams jr., Del Shannon, Roger Miller, Eddy Arnold, Dinah Washington, Ray Price og Percy Sledge

## Kjelder

**Denne artikkelen bygger på «[[:en:Hey Good Lookin' (song)|Hey Good Lookin' (song)]]» frå ,  den 1. mars 2015.* 
*** oppgav desse kjeldene:*


## Bakgrunnsstoff
*
Atlántico-departementet

**Atlántico** er eit departement nord i Colombia som grensar til nabodepartementa Magdalena og Bolívar. I nord grensar han til Atlanterhavet. I tillegg til hovudstaden i departementet Barranquilla er Galapa, Malambo og Sabanalarga viktige byar. Atlántico er det tredje minste departementet i landet, etter departementet San Andrés, Providencia og Santa Catalina og Quindío. Departementet hadde i 2013 ein folkesetnad på om lag , noko som gjer han til ein av dei tettaste folkesette provinsane i Colombia med 709 innbyggjarar per kvadratkilometer.

## Kjelder

**Denne artikkelen er ei omsetjing av samsvarande artikkel på , den 1. mars 2015*, artikkelen der gav den gongen inga kjelde

## Bakgrunnsstoff

*
Antioquia-departementet

**Antioquia** er eit departement nordvest i Colombia som grensar til nabodepartementa Córdoba, Sucre, Bolívar, Santander, Boyacá, Caldas, Risaralda og Chocó. I nord ligg Atlanterhavet. 

Antioquia er ein av 32 delstatar i Colombia. Han er den nest største delstaten med 5 682 000 innbyggjarar fordelt på 124 kommunar med 10 større bysenter.

Departementshovudstaden Medellín vart stifta 2. mars 1616 av Fransico de Herrera. Medellin ligg i Aburradalen omkring elva Medellin. I 2005 hadde byen 2,2 mill. innbyggjarar og vel 3,3 mill. innbyggjarar med forstader. Medellin er eit av dei største kulturelle sentera i Colombia, med blomsterfestival i august, «Feria las flores», og tyrefektingsfestival i januar, «Feria Taurino».

Medellin har eit industrisentrum med ein del elektro- og tekstilindustri. Den årlege tekstilmessa Colombiatex vert arrangert i Medellin.

Medellin har 2 flyplassar som einaste byen i Colombia. Medellin har òg bygd ut t-bane (Metro) som dekker forstadene lenger nord og sør i Aburradalen. Denne er kopla med ein taubane opp ein av dei bratte fjellsidene (Metrocable).

Viktige naturressursar er olje og kol og dessutan jern, bauxitt, bly, platina, sølv og gull. Innanfor jordbruk vert det dyrka mykje kaffi og bananar. 
Nasjonalparken Las Orquídeas er ein stor attraksjon i departementet.

## Kjelder

**Denne artikkelen er ei omsetjing av samsvarande artikkel på , den 1. mars 2015*, artikkelen der gav den gongen inga kjelde

## Bakgrunnsstoff

*
Amazonasdepartementet i Colombia

**Amazonas** er eit departement heilt sør i Colombia. Departementet vart oppretta 4. juli 1991 og  grensar til nabodepartementa Caquetá, Putumayo og Vaupés og dessutan til Brasil i sør og Peru i vest. Hovudstaden er Leticia. 

Jordbruk er ein viktig næringsveg, der ein blant anna dyrkar mais, kokebananar og dessutan ris. Andre næringsvegar er fiske og turisme.

Nasjonalparken Amacayacu ligg i departementet Amazonas.

## Kjelder

**Denne artikkelen bygger på «[[:nb:Amazonas (Colombia)|Amazonas (Colombia)]]» frå ,  den 22. august 2024.*  

## Bakgrunnsstoff

*
Nastaliq-skrift

**Nastaliq-skrift** (persisk نستعلیق nastaʿlīq) er ei av hovudformene til å skriva det persiske alfabetet med, og historisk sett den dominerande stilarten innan persisk kalligrafi. 

Nastaliq blei utvikla på 1400- og 1500-talet frå naskhi og taliq. Ho er ei handskriftprega skriftform med runda former og lange vassrette strok. Tekstlinjene er flytande heller enn rette, og plasseringa diakritiske teikn kan verka tilfeldig. Nastaliq-kalligrafi blei mykje brukt i safavidekunst som ein del av bilete. 

Ei forenkla form av nastaliq tener som det primære skriftspråket for persisk, kasjmiri og urdu. Skrifta blir også ofte brukt side om side med naskh til å skriva pasjto. Ho kan også brukast til å skriva arabisk, då gjerne berre til titlar og overskrifter.

I det osmanske riket var skrifta kjend som **tâlik** og blei brukt til å skriva osmantyrkisk. Denne må ikke forvekslast med den persiske stilarten *taʿliq*, som osmanerane kalla *ta'liq-i qadim* ('gammal ta'liq').
## Kjelder

*«nasta'liq script» (2015). *Encyclopædia Britannica*.
----
**Delar av denne artikkelen bygger på «[[:nb:Nastaliqskrift|Nastaliqskrift]]» frå ,  den 1. mars 2015.*

## Bakgrunnsstoff
Cold, Cold Heart

«**Cold, Cold Heart**» er ein countrysong skriven av Hank Williams. Denne bluesballaden er bådee in klassikar innan honkytonk og i heile Great American Songbook.  

Williams spelte først inn songen og gav han ut i 1951, opphavleg som B-sida til singelen «Dear John». «Dear John» nådde åttandeplassen på countrylista i USA, medan «Cold, Cold Heart» vart den songen som vart føretrekt på radio og på jukeboksane. Dette fekk songen opp på toppen av countrylista i USA. 

Same året vart songen spelt inn i ein popversjon av Tony Bennett med eit lett orkesterarrangement av Percy Faith. Denne innspelinga vart gjeven ut av Columbia Records. Denne nådde Billboard-lista den 20. juli 1951 og låg inne på lista i 27 veker med førsteplassen som den høgaste plasseringa.

Versjonen til Bennett var med å eksponere både Williams og countrymusikken for eit breiare publikum i USA. *[[Allmusic]]* og Bill Janovitz skreiv om den usannsynlege kombinasjonen: 
:«At ein ung italiensk songkelner frå Queens skulle finne noko til felles med ein countrysongar frå landsbygda i Alabama syner både kor god Williams var som låtskrivar og kor bra øyre Bennett hadde for andre sine songar». 

Williams skal ha ringt til Bennett og sagt «Tony, kvifor øydela du songen min?» Men det skal ha vore ein spøk, Williams likte godt Bennett sin versjon  og spelte han på jukeboksar der han kunne finne han. I sjølvbiografien sin *The Good Life*, fortalte Bennett om då han spelte «Cold, Cold Heart» på Grand Ole Opry seinare i 1950-åra. Han hadde med seg det vanlege arrangementet sitt som han venta husbandet skulle spele, men instrumenteringa deira var så forskjellig at dei ikkje godtok arrangementet. «Syng du og så følgjer me deg», sa dei, og Bennett sa dei gjorde det særs vakkert. Bennett fortel ofte om telefonsamtalen med Williams på scenen før han framfører songen. 

«Cold, Cold Heart» har sidan blitt spelt inn av mange andre artistar, som Louis Armstrong (17. september 1951), Donald Peers (5. oktober 1951), Petula Clark, Gene Autry (i filmen Apache Country i 1952), Johnny Cash, Nat King Cole, Aretha Franklin (1964), Bill Haley & His Comets, Rosemary Clooney, Dinah Washington, Norah Jones, Lucinda Williams, Ronnie Hawkins, Raul Malo, George Jones, Roy Orbison, David Allan Coe, Guy Mitchell, Teresa Brewer, Jerry Lee Lewis, Cowboy Junkies, Frankie Laine, Nick Curran og Jo Stafford. 

Freddy Fender hadde ein spanskspråkleg hit av songen kalla «Tu Frio Corazon».

## Lister

## Kjelder

**Denne artikkelen bygger på «[[:en:Cold, Cold Heart|Cold, Cold Heart]]» frå ,  den 1. mars 2015.* 
*** oppgav desse kjeldene:*


## Bakgrunnsstoff
*
Adi i Israel

**Adi** (hebraisk עֲדִי, tyder Ornament) er ein fellesbusetnad nord i Israel. Han er kalla opp etter den nærliggande bibelske busetnaden Hali (som òg tyder «ornament») i Asher-stammen, nemnt i Josva 19:25. Han ligg nær Shefa-'Amr og høyrer til Jezreeldalen regionale kommune. I 2011 hadde han eit folketal på 1&nbsp;653.

Landsbyen vart grunnlagd i 1980 av innfødde israelarar og emigrantar frå Sovjetunionen.

## Kjelder

**Denne artikkelen bygger på «[[:en:Adi, Israel|Adi, Israel]]» frå ,  den 1. mars 2015.* 
*** oppgav desse kjeldene:*



## Bakgrunnsstoff
*Nettside
Ahuzat Barak

**Ahuzat Barak** (hebraisk אֲחֻזַּת בָּרָק, tyder Barak-eigedomen) er ein fellesbusetnad nord i Israel. Han ligg aust for Afula og høyrer til Jezreeldalen regionale kommune. I 2012 hadde han eit folketal på 1&nbsp;894.

Landsbyen vart grunnlagd i 1998 på privat land, og vart kalla opp etter den bibelske personen Barak (Domarane 4:6), som slo armeen til Jabin, kongen av Hazor, i Jezreeldalen. Han har teke inn fleire emigrantar frå Sør-Amerika.

## Kjelder

**Denne artikkelen bygger på «[[:en:Ahuzat Barak|Ahuzat Barak]]» frå ,  den 1. mars 2015.* 
*** oppgav desse kjeldene:*



## Bakgrunnsstoff
*Offisiell nettstad
Givat Ela

**Givat Ela** (hebraisk גִּבְעַת אֵלָה, tyder Elaåsen) er ein fellesbusetnad nord i Israel. Han ligg nær Ilut og Zarzir og høyrer til Jezreeldalen regionale kommune. I 2007 var folketalet 1&nbsp;700.

Landsbyen vart grunnlagd i 1988 av ein gar'in av folk frå nær Haifa. 

## Kjelder

**Denne artikkelen bygger på «[[:en:Givat Ela|Givat Ela]]» frå ,  den 1. mars 2015.* 
*** oppgav desse kjeldene:*



## Bakgrunnsstoff
*Offisiell nettstad
Hoshaya

**Hoshaya** (hebraisk הוֹשַׁעְיָה) er ein fellesbusetnad nord i Israel. Han ligg søraust for Shefa-'Amr i Jezreeldalen regionale kommune. I 2012 hadde han eit folketal på 1&nbsp;862.

Landsbyen er kalla opp etter rabbi Hoshaya (eller Oshaya), ein vitskapsmann i Talmud.

Landsbyen vart grunnlagd i 1980 som ei Nahal-busetjing, opphavleg planlagt for soldatar frå moshavim i Galilea og seinare busett av soldatar av den religiøse Nachal. Tre år seinare vart staden sivilisert og 10 familiar flytt inn i campingvogner på staden. Somme av dei første Naha-nybyggjarane budde framleis der. 

Hoshaya-samfunnet følgjer ortodoks jødedom og i tillegg er det mange religiøse aktivitetar for kvinner. 

## Kjelder

**Denne artikkelen bygger på «[[:en:Hoshaya|Hoshaya]]» frå ,  den 1. mars 2015.* 
*** oppgav desse kjeldene:*



## Bakgrunnsstoff
*Offisiell nettstad
Shimshit

**Shimshit** (hebraisk שִׁמְשִׁית) er ein sekulær fellesbusetnad nord i Israel. Han ligg nordvest for Nasaret og høyrer til Jezreeldalen regionale kommune. I 2009 hadde han eit folketal på 2&nbsp;500.

Landsbyen vart grunnlagd sommaren 2000, utforma og bygd av arkitekten Zvi Springer som tok over planlegginga og styringa av bygginga etter Bustadbyggingsdepartementet. Shimshit vart kalla opp etter ein nærliggande arkeologisk tell.

Shimshit vart utforma med tanke på å vere berekraftig og å forstyrre naturen på staden minst mogleg.

## Kjelder

**Denne artikkelen bygger på «[[:en:Shimshit|Shimshit]]» frå ,  den 1. mars 2015.* 
*** oppgav desse kjeldene:*



## Bakgrunnsstoff
*Offisiell nettstad
Timrat

**Timrat** (hebraisk תִּמְרַת, tyder ‘daddel’) er ein fellesbusetnad nord i Israel. Han ligg i Nedre Galilea near Nahalal og høyrer til Jezreeldalen regionale kommune. I 2007 var folketalet 1&nbsp;700.

Landsbyen vart grunnlagd i 1981 der kibbutzen Timorim tidlegare hadde lege. Denne vart grunnlagd i 1948, men vart flytta til midten av landet i 1954 på grunn av landmangel.

Landsbyen ligg nær den historiske tellen Shimron.

## Kjelder

**Denne artikkelen bygger på «[[:en:Timrat|Timrat]]» frå ,  den 1. mars 2015.* 
*** oppgav desse kjeldene:*
*
*

## Bakgrunnsstoff
*
All India Radio

**All India Radio** (AIR), sidan 1956 kjend på lufta som **Akashvani**, er ein statleg indisk radiokringkastar og ein del av det offentlege kringkastingsselskapet Prasar Bharati. AIR blei skipa i 1936. Han omfattar 414 radiostasjonar i India som til saman når rundt 99 % av indarar.

Kringkastaren har ein nasjonal kanal som blir send til 65&nbsp;% av India og når rundt 76 % av innbyggjarane. Programma på denne kanalen er på hindi, engelsk og urdu med noko musikk på andre indiske språk.

Kringkastaren sender innanriksprogram på 23 språk og 146 dialektar, mens utanrikssendingane går på 17 indiske språk og ti internasjonale.

## Kjelder

## Bakgrunnsstoff
*All India Radio
The Times of India

***The Times of India*** (TOI) er den største engelskspråklege dagsavisa i India. Ho er også verda største engelskspråklege avis i fullformat. The Times Group som tilhøyrer Sahu Jain-familien eig og administrerer avisa. Opplaget er 2,4 millionar (2005). 

Avisa blei grunnlagd 3. november 1838 med namnet *The Bombay Times and Journal of Commerce*. Opphavleg retta ho seg mot britar busette i dåverande Britisk India. Avisa fekk sitt noverande namn i 1861.

## Kjelder

**Denne artikkelen bygger på «[[:nb:The Times of India|The Times of India]]» frå ,  den 2. mars 2015.*  
 

## Bakgrunnsstoff
*Offisiell nettstad
Senter for Ibsen-studier

**Senter for Ibsen-studier** er eit forsknings- og dokumentasjonssenter som var skipa i 1993 etter vedtak gjort av Det akademiske kollegium ved Universitetet i Oslo i 1991. Føremålet med senteret, som er knytt til Det humanistiske fakultet ved Universitetet i Oslo, er å styrke forskinga på Henrik Ibsen. Frå og med 2010 er senteret organisatorisk lagt inn under Institutt for lingvistiske og nordiske studier.

## Bakgrunnsstoff
*Nettstaden til Senter for Ibsen-studier
Listen to the Universe

**«Listen to the Universe»** (engelsk for *Lytt til universet*) er ein singel av Barbara Péter. Songen er skriven av Zoltán Tóth G. og Péter Halász.

## Eurovision
### ''A Dal 2015''
8. desember 2014 vart «Listen to the Universe» annonsert som eit av bidraga i *[[A Dal 2015]]*, den ungarske uttakinga til *[[Eurovision Song Contest 2015]]* i Wien i Austerrike. Songen vart framført på engelsk av Barbara Péter i det tredje heatet, men gjekk korkje vidare til éin av semifinalane eller finalen.

## Fotnotar
Innsatsstyrke Bjørn West

**Innsatsstyrke Bjørn West** er ein innsatsstyrke i det norske Heimevernet. Styrken er innkvartert i Bergen, og trener primært i Hordaland. Likevel skal styrken vera innsatsklar i heile landet ved krisesituasjonar, nødkatastrofar eller ved total krig. Bjørn West har kompanistorleik, med om lag 300 soldatar, og er organisert som ein vanleg infanteribataljon. Bjørn West er sjølve spydspissen i Heimevernsdistrikt 09.

## Organisasjon
### Jegertropp
Hovudoppgåva til troppen er å innhenta opplysningar om motstandaren, ofte bak «fiendens linjer». Primærfunksjonane er oppklaring og overvaking frå observasjonspostar (OP), i tillegg til kontroll- og kontaktpatrulje. Jegersoldatane opptrer ofte i små patruljelag, men må òg kunne arbeida sjølvstendig. Ved oppklaring av eit område eller ein teig, vil jegerlaget arbeida til fots for å spora fiendtleg aktivitet.
### Skarpskyttartropp
Skarpskyttartroppen i Bjørn West driv med styrkevern av eigne innsatstroppar. Skarpskytterne skal vera i stand til å operera over lengre tid utan etterforsyning og under enkle tilhøve. Soldatane er utstyrt med skarpskyttarrifle HK417. 

### Innsatstroppane
Bjørn West har fleire innsatstroppar. Sjølve grunnstammen i styrken er desse troppane. Dei har som oppgåve å sikra objekt, utøva styrkevern, vegkontrollpost, isolera, pågripa og eventuelt kjempa eventuell fiendtleg styrke. I kvar innsatstropp finst geværlag, kanonlag og oppklaringslag.

Innsatstropp 1 i Bjørn West er ein spesielt utvalt tropp som øver fleire dagar i året enn dei andre troppane.

### Sambandstropp

Bataljonen, som vart oppretta i 1947, held til ved Skjold leir i Troms. Bataljonen skil seg kraftig frå dei andre manøverbataljonane sidan avdelinga er upansra og består hovudsakleg av vernepliktig personell. Medan «nabobataljonen» aukar talet på verva soldatar, vil 2. bataljon vidareførast som ein verneplikt-basert bataljon. Avdelinga går også under namnet **Infanteribataljonen** grunna det store fokuset på fotsoldatar. Sidan 2. bataljon  spesialiserer seg på arktisk krigføring og forsvarsstrid, er avdelinga ein sentral aktør i innanriksforsvaret. Likevel var ikkje avdelinga ein uviktig aktør i Noreg sitt bidrag til NATO-styrkane i Afghanistan. Tenesta er ifylgje Forsvaret utfordrande og skal siktast inn mot oppdrag frå reine kampsituasjonar til handtering av oppdrag i fredsstøtteoperasjonar.

## Kjelder
Klaffelause vener

**Klaffelause** eller **diploiske vener** (av latin *venae diploicae*) er store, tynnvegga og klaffelause blodårer som verkar som tappekanalar frå diploë gjennom det indre og ytre skalletaket i hovudskallen. Dei fire hovudtypane av klaffelause vener, som finst på begge sider av hovudet, ligg rundt panna, fremre tinning, bakre tinning og bakhovudet. Dei tappar inn i *[[sinus durae matris|s. durae matris]]*, og er ferdig utvikla omkring to år etter fødsel.

## Typar
* Dei frontale venene ligg i pannebeinet og opnar inn i *[[vena supraorbitalis|v. supraorbitalis]]* og *[[sinus sagittalis superior|s. sagittalis superior]]*.
* Dei fremre venene i tinningen, som i hovudsak er avgrensa til pannebeinet, opnar inn i *[[sinus sphenoparietalis|s. sphenoparietalis]]* og inn i ein av dei djupe venene, *[[vena temporalis profunda|v. temporalis profunda]]*, gjennom ein apertur i den store kilebeinsvinga (*ala major ossis sphenoidalis*).
* Dei bakre venene i tinningen ligg i issebeinet og sluttar ved *[[sinus transversus durae matris|s. transversus]]*. Dei kjem gjennom ein apertur ved *[[angulus mastoideus ossis parietalis|angulus mastoideus]]* i pannebeinet, eller gjennom *[[foramen mastoideum|f. mastoideum]]*.
* Venene i bakhovudet er dei største. Dei er avgrensa til bakhovudbeinet, og opnar seg anten utvendig inn i *[[venae encephali occipitales|venae occipitales]]*, innvendig inn i *sinus transversus* eller inn i *[[confluens sinuum]]*.

## Kjelder

**Denne artikkelen bygger på «[[:en:Diploic veins|Diploic veins]]» frå ,  den 2. mars 2015.*
Kirsten Thorup

**Kirsten Thorup** () er ein dansk skjønnlitterær forfattar. Ho debuterte i bokform med den modernistiske diktsamlinga *Indeni - Udenfor* i 1967. Etter debuten har ho gitt ut eit førtitalls bøker, og ho har skrive romanar, noveller og dramatikk.

Diktsamlingane *Love from Trieste* frå 1969, *I dag er det Daisy* frå 1971 og romandebuten *Baby* (1973) er viktige representanter for skrivemåten frå slutten av 1960-åra. Ho fekk stor merksemd med dei realistiske romanane *Lille Jonna*  (1977) og *Den lange sommer*  frå 1979 om ei jentes utvikling frå born til vaksen i eit dansk provinsmiljø.

I romanane *Himmel og helvede* (1982, filmatisert 1988), *Den yderste grænse* (1987) og *Elskede ukendte* (1994) går handlinga for seg i København og dei har alle kjærleik og eksistens som tema. Romanene *Bonsai* og *Ingenmandsland* kom ut i 2000 og 2003. 
Romanen *Førkrigstid* frå 2006 har òg handling frå det danske provinsmiljøet og er ei samling portrett. Som dramatikar for TV er ho mellom anna kjent for *Else Kant* frå 1978, etter Amalie Skram sine skildringar av sinnssjukdom.

## Bibliografi (utval)
### Romaner
*1973: *Baby* 
*1977: *Lille Jonna* 
*1979: *Den lange sommer* 
*1982: *Himmel og helvede* 
*1987: *Den yderste grænse* 
*1994: *Elskede ukendte* 
*2000: *Bonsai* 
*2003: *Ingenmandsland* 
*2007: *Førkrigstid* 
*2011: *Tilfældets Gud*

### Noveller
*1968: *I dagens anledning*
*1974: *David og Karla*
*1975: *Søndag med Lydia* 
*1989: *Sidste nat før kærligheden* 

### Lyrikk
*1967: *Indeni - Udenfor*
*1969: *Love from Trieste*
*1971: *I dag er det Daisy*

### Dramatikk
*1971: *Frisørinden*
*1971: *Sæsonen slutter*
*1972: *Hvornår dør Maria?*
*1973: *Historien om Mally*
*1976: *Helte dør aldrig*
*1978: *Else Kant I-II*
*1981: *Krigsdøtre*
*1981: *Du er smuk. Jeg elsker dig*
*1983: *Romantica*
*1997: *Projekt Paradis*

## Prisar og utmerkingar – utval
I 1974 fekk ho Otto Gelsted Prisen, i 1978 Johannes Ewalds legat, i 1980 Dansk Forfatterforenings H.C. Andersen-legat, i 1982 Kritikerprisen og i 1983 De Gyldne Laurbær. Ho mottok PH-prisen i 1985, Søren Gyldendal-prisen i 1987, og 
Dansk Litteraturpris for Kvinder same år. I 1988 mottok ho LO’s Kulturpris, i 1991 Jeanne og Henri Nathansens Mindelegat og Adam Oehlenschläger Legatet, i 1995 Bogklubben 12 Bøgers litteraturpris og  Henrik Pontoppidans Mindefond i 1996. Ho blei tildelt Det Danske Akademis Store Pris i 2000, Radioens Romanpris i 2001 for romanen *Bonsai* og Danske Banks Litteraturpris i 2004 for romanen *Ingemandsland*.

Romanen *Førkrigstid* var ein av de nominerte bøkene til Nordisk Råds litteraturpris i 2007. Ho fekk Nordisk råds litteraturpris i 2017 for *Erindring om kærligheden*.

Ho mottar Statens Kunstfonds hædersydelse.

## Kjelder
Skallesaum

Ein **skallesaum** eller **skallesutur** (av latin *suturae cranii*) er eit fibrøst ledd som berre finst i hovudskallen, og som er samanknytt av Sharpeys fibrar. Saumane bidreg til små rørsler, som igjen betrar compliance og elastisitet i skallen. Ledda i skallen er synartrosar. Det er vanleg at mange av knoklane i skallen ikkje er samansmelta ved fødsel. Samansmeltinga av desse knoklane blir kalla kraniosynostose. Omgrepet «fontanell» blir brukt for å skildre dei resulterande blaute områda hjå foster før forbeining. Posisjonen på knoklane held fram med å endra seg gjennom livet, og kan dimed vere viktig i kriminalteknikk og arkeologi. Alderdom kan føre til at saumane blir fullstendig forbeina.

Ledda mellom tennene og leddet mellom underkjeven og hovudskallen, kjeveleddet, er dei einaste ledda i hovudskallen som manglar saumer.

## Liste over saumer
Dei fleste saumane er namngjevne etter knoklane dei artikulerar med, men somme har spesielle namn.

### I hovudsak synleg frå sida (''norma lateralis'') og baksida (''norma occipitalis'')
* Koronarsaum — mellom pannebeina og issebeina
* Lambdasaum — mellom issebeina og bakhovudbeina, kontinuerleg med *s. occipitomastoidea*
* *[[Sutura occipitomastoidea]]* — mellom bakhovudbeina og tinningbeina, kontinuerleg med lambdasuturen
* *[[Sutura squamosa cranii|Sutura squamosa]]*
* *[[Sutura sphenofrontalis]]*
* *[[Sutura sphenoparietalis]]*
* *[[Sutura sphenosquamosa]]*
* *[[Sutura sphenozygomatica]]*
* *[[Sutura temporozygomatica]]*
* *[[Sutura frontozygomatica]]*

### I hovudsak synleg frå framsida (''norma frontalis'') eller oversida (''norma verticalis'')
* *[[Sutura frontalis]]* — mellom dei to pannebeina, før desse smeltar saman til ein knokkel
* Pilsaum — langs midtlinja, mellom issebeina

### I hovudsak synleg frå undersida (''norma basalis'') eller innsida (''norma basalis interna'')
* *[[Sutura frontoethmoidalis]]*
* *[[Fissura petrosquamosa|Sutura petrosquamosa]]*
* *[[Sutura sphenoethmoidalis]]*
* *[[Fissura sphenopetrosa|Sutura sphenopetrosa]]*

## Galleri

Fil:Lambdoid_suture.png|Lambdasaumen
Fil:SchaedelSeitlichSutur1.png|Koronarsaumen
Fil:SchaedelSeitlichSutur3.png|*Sutura squamosa*
Fil:SchaedelSeitlichSutur4.png|*Sutura temporozygomatica*
Fil:Sagittal_suture.jpg|Pilsaumen
Fil:Sagittal_suture_2.jpg|Pilsaumen
Fil:Sagittal_suture_3.jpg|Pilsaumen
Fil:Kort-lang-skalle.gif|(1) Koronarsaumen, (2) pilsaumen og (3) lambdasaumen sett frå oversida


## Kjelder


**Denne artikkelen bygger på «[[:en:Suture (joint)|Suture (joint)]]» frå ,  den 2. mars 2015.*  


## Bakgrunnsstoff
Kraniosynostose

**Kraniosynostose** (av latin *cranio*, «kraniet»; *syn*, «saman»; og *ostosis*, «som gjeld knoklar») er ein tilstand hjå nyfødde der ein eller fleire av dei fibrøse skallesaumane forbeinar og lukkar seg for tidleg, slik at vekstmønsteret i hovudskallen endrar seg. Skallen klarar ikkje utvide seg vinkelrett til den forbeina saumen, så den kompenserer ved å vekse meir i den retninga som ligg parallelt til saumen. Av og til er vekstmønsteret tilstrekkeleg nok til å romma hjernen, men fører til unormal skalleform og unormale andletstrekk. Når kompenseringa er for lita vil kraniosynostose føra til auka hjernetrykk, som kan valda synshemjingar, søvnløyse, etevanskar, eller nedsett mental utvikling kombinert med monaleg nedsett IQ.

Kraniosynostose rammar eitt barn per 2000 fødslar. Kraniosynostose er ein del av eit syndrom i 15—40&nbsp;% av pasientane, men plar å gå føre seg som ein isolert tilstand.

## Kjelder

**Denne artikkelen bygger på «[[:en:Craniosynostosis|Craniosynostosis]]» frå ,  den 2. mars 2015.*  
 

## Bakgrunnsstoff
* «Kraniosynostose»  Informasjonsside for foreldre. *Norsk Helseinformatikk*.
* «Kraniosynostoser»   *Senter for sjeldne diagnoser*. Oslo universitetssykehus.
** Tilknytt informasjonsside
* Klingenberg, Claus; Helsvig, Gunhild; Svendsen, Frode. «4.11 Avvikende hodeform inkludert kraniosynostose» *Helsebiblioteket*.
Foramen parietale

***Foramen parietale*** ligg ved bakdelen av issebeinet i nærleiken av den øvre eller nedre grensa ved pilsaumen. Den er gjennombora av delar av ei vene, *[[vena emissaria|v. emissaria]]*, som dannar ein anastamose med *[[sinus sagittalis superior|s. sagittalis superior]]*, og stundom av ei lita grein av *[[arteria occipitalis|a. occipitalis]]*. Den kan vere fråverande, og storleiken varierer monaleg.

## Fleire bilete

Fil:Parietal_Foramen.PNG|Computertomografi som visar overflata av hovudskallen, med *foramen parietale* på begge issebeina.


## Sjå òg
* foramina i hovudskallen

## Kjelder


**Denne artikkelen bygger på «[[:en:Parietal foramen|Parietal foramen]]» frå ,  den 2. mars 2015.*